
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση ακινήτων για τη διάνοιξη της εθνικής 
οδού «Περιφερειακή Αιγάλεω» από τη χθ 3+000 μέχρι χθ 
4+200 στο Δήμο Ασπροπύργου Αττικής. 1 

ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημίωσης για απαλλοτρίωση ακι¬ 
νήτων για την κατασκευή της Ν.Ε.Ο. Κορίνθου - Τριπόλεως. 2 

Ανακοίνωση παρακατάθεσης αποζημίωσης για απαλλοτρίωση ακι¬ 
νήτων για την κατασκευή της παράκαμψης Κομοτινής της ΕΟ 
Θεσ/νίκης — Τουρκικών Συνόρων. 3 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του από 31.12.1985 Π.Δ/τος «Καθορισμός Ζώνης 
Οικιστικού Ελέγχου κατωτάτου ορίου κατάτμησης και λοιπών 
όρων και περιορισμών δόμησης στην εκτός του εγκεκριμένου 
σχεδίου και εκτός ορίων οικισμών προ του 1923 περιοχή του 
δήμου Κιλκίς (Ν. Κιλκίς) (ΦΕΚ 55/Δ/1986). 

ΑΠΟΦΑΣΕΙΣ 

Αναθεώρηση του ρυμοτομικού σχεδίου περιοχής ΟΤΛΕΝ του 
Δήμου Κηφισιάς (Ν. Αττικής) και τροποποίηση των όρων 
και περιορισμών δόμησης αυτού. 5 

ΑΝΑΚΟΙΝΩΣΕΙΣ 

Παρακατάθεση αποζημίωσης ακινήτων που έχουν ρυμοτομηθεί 
με το εγκεκριμένο ρυμοτομικό σχέδιο του Δήμου Νέων Λιοσίων 
Αττικής για τη διάνοιξη της οδού Αλφειού από την οδό Διός 
μέχρι την οδό Γραμματικού επί του ρέμματος Μιχελή σύμφωνα 


με τις ενδείξεις της πράξης αναλογισμού 43/85. 6 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Π. 2420/662 (1) 


Αναγκαστική απαλλοτρίωση ακινήτων για τη διάνοιξη της εθνικής 
οδού «Περιφερειακή Αιγάλεω» από τη χθ 3+000 μέχρι χθ 4+200 
στο Δήμο Ασπροπύργου Αττικής. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ & ΔΗΜ. ΕΡΓΩΝ 

’ Εχοντας υπόψη: 

1. Τις διατάξεις του Ν.Δ/τος 797/1971 «περί αναγκαστικών απαλ¬ 
λοτριώσεων», σε συνδυασμό με τις διατάξεις του Β.Δ/τος 
139/1971 «περί της αρμοδιότητος των Νομαρχών προς κήρυξιν 
αναγκαστικών τινων απαλλοτριώσεων». 


2. Τις διατάξεις του άρθρου 23 του από 25 Νοεμβρίου 1929 
Διατάγματος «περί κωδικοποιήσεως των περί κατασκευής και συντη- 
ρήσεως οδών κειμένων διατάξεων». 

3. Τις διατάξεις του άρθρου 1 του Ν. 653/1977 «περί υποχρεώ- 
σεως των παρόδιων ιδιοκτητών δια την διάνοιξιν Εθνικών οδών κ.λπ.», 
όπως συμπληρώθηκαν με τις παρ. 9 και 10 του άρθρου 62 του Ν. 
947/1979 και την παρ. 4 του άρθρου 9 του Ν. 960/1979, για την 
εκτέλεση των οποίων εκδόθηκε το ΠΔ 929/1979, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για τη διάνοιξη της εθνικής οδού «Περιφε¬ 
ρειακή Αιγάλεω» από τη χθ 3+000 (κόμβος Ελινόιλ) μέχρι χθ 4+200 
(οικισμό Διϋλιστηρίων), έκτασης συνολικού εμβαδού 56.493 Μ 2 που 
βρίσκεται στο Δήμο Ασπροπύργου Νομού Αττικής και εικονίζεται με 
κλίμακα 1:200 στο από Σεπτεμβρίου 1986 κτηματολογικό διά¬ 
γραμμα (φύλλα: 1 έως 4) και στον αντίστοιχο κτηματολογικό πίνακα 
(Σελ. 1 έως 15) της αναδόχου μελέτης τοπογράφου και πολιτικού 
μηχανικού Σοφίας Βόσσου-Βαρούνη, τα οποία έχει θεωρήσει ο προϊστά¬ 
μενος της Δ7 Υπουργείου Περιβάλλοντος, Χωροταξίας και Δημοσίων 
Έργων τοπογράφος μηχανικός Κ. Δεσύπρης. 

Στην απαλλοτρίωση δεν περιλαμβάνονται οι εκτάσεις οι οποίες στα 
παραπάνω κτηματολογικά στοιχεία φέρονται ότι ανήκουν στο Δημόσιο. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Νικόλαος και Χαράλαμπος Νικηφόρου, 2) Κρακράς 
Ιωάννης, 3) Διυλιστήρια Ελινόιλ κ.λπ. 

Η απαλλοτρίωση κηρύσσεται υπέρ του Δημοσίου και με δαπάνη: α) 
του Δημοσίου που θα αντιμετωπιστεί από τις πιστώσεις για έργα Δημο¬ 
σίων Επενδύσεων αρμοδιότητας Υπουργείου ΠΕΧΩΔΕ και β) των παρό¬ 
διων ιδιοκτητών που ωφελούνται, με τις προϋποθέσεις του νόμου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήναι, 20 Απριλίου 1987 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΠΕΡ/ΝΤΟΣ, ΧΟΡ/ΞΙΑΣ & ΔΗΜ. ΕΡΓΩΝ 

ΔΗΜ. ΤΣΟΒΟΛΑΣ ΕΥΑΓΓ. ΚΟΥΛΟΥΜΠΗΣ 

ΕΦΗΜΕΡΙΕ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριθ. Β2 680 (2) 

Ανακοίνωση παρακατάθεσης αποζημίωσης για απαλλοτρίωση ακινή¬ 
των για την κατασκευή της Ν.Ε.Ο. Κορίνθου — Τριπόλεως. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ & ΔΗΜ. ΕΡΓΩΝ 

Σύμφωνα με τα άρθρα 7 και 8 του Ν.Δ. 797/1971 «περί ανα¬ 
γκαστικών απαλλοτριώσεων» και την υπ’ αριθ. ΕΔ2α/01/159/Φ. 
2.2./17.12.86 απόφαση του Υπουργού Περιβάλλοντος, Χωροτα¬ 
ξίας και Δημ. Έργων «περί μεταβιβάσεως αρμοδιοτήτων στο Γεν. 
Γραμματέα και Προϊσταμένους Δ/νσεων (Εγκ. 153) ΦΕΚ 
884/Β/17.12.86», γνωστοποιούμε: 

α) Σε όσους έχουν ή διεκδικούν δικαιώματα κυριότητας σε ακίνητα 
που απαλλοτριώθηκαν αναγκαστικά με την αριθ. 3854/1917/26. 
8.85 κοινή απόφαση των Υπουργών Οικονομικών και Δημοσίων Έρ¬ 
γων (ΦΕΚ 535/7.10.85) για την κατασκευή της Ν.Ε.Ο. Κορίνθου 
— Τριπόλεως (τμήμα Στέρνα — Νεστάνη). 

β) Τους ενυπόθηκους δανειστές και τους τρίτους διεκδικητές των ακινή¬ 
των αυτών, ότι η αποζημίωση της εδαφικής επιφάνειας και των επικειμέ¬ 
νων της, όπως περιγράφονται στο σχετικό κτηματολογικό πίνακα, η οποία 
καθορίστηκε με την αριθ. 308/18.6.86 απόφαση του Μον. Πρωτ. Ναυ¬ 
πλίου, έχει παρακατατεθεί στο Γραφείο Παρ/κών 'Αργους. 

Σχετικά έχει εκδοθεί το αριθ. 6760/24.4.87 γραμμάτιο συστά- 
σεως παρακαταθήκης δρχ. 9.906.561. 

Η αποζημίωση θα αποδοθεί στα πρόσωπα που θα αναγνωρισθούν 
δικαιούχοι κατά τη νόμιμη διαδικασία. 

Η ανακοίνωση αυτή να δημοσιευθεί στην Εφημερίδα της Κυβερνήσεως. 

Αθήναι, 29 Απριλίου 1987 
Με Εντολή Υπουργού 
Ο Διευθυντής κ.α.α. 

Π. ΑΘΑΝΑΣΑΚΟΠΟΥΑΟΥ 

-- 

Αριθ. Β2/β 674/4,24.1987 (3) 

Ανακοίνωση παρακατάθεσης αποζημίωσης για απαλλοτρίωση ακινή¬ 
των για την κατασκευή της παράκαμψης Κομοτινής της ΕΟ 
Θεσ/νίκης - Τουρκικών Συνόρων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Σύμφωνα με τα άρθρα 7 και 8 του Ν.Δ. 797/1971 «περί ανα¬ 
γκαστικών απαλλοτριώσεων» και την υπ’ αριθ. ΕΔ2α/01/159/Φ. 
2.2.1/17.12.86 απόφαση του Υπουργού Περιβάλλοντος, Χωροτα¬ 
ξίας και Δημ. Έργων «περί μεταβιβάσεως αρμοδιοτήτων στο Γεν. 
Γραμματέα και Προϊσταμένους Δ/νσεων (Εγκ. 153) ΦΕΚ 
884/Β/17.12.86», γνωστοποιούμε: 

α) Σε όσους έχουν ή διεκδικούν δικαιώματα κυριότητας σε ακίνητα 
που απαλλοτριώθηκαν αναγκαστικά με την αριθ. Δ 3408/507/7. 
8.85 κοινή απόφαση των Υπουργών Οικονομικών και Δημοσίων Έρ¬ 
γων (ΦΕΚ 535/85 τ.Δ.) για την κατασκευή της παράκαμψης Κομοτι- 
νής της Ε.Ο. θεσ/νίκης — Τουρκικών Συνόρων χ.θ. 253+100 έως 
χ.θ. 256+450 (αριθ. κτηματ. πίνακα 1301 — 1567). 

β) Τους ενυπόθηκους δανειστές και τους τρίτους διεκδικητές των 
ακινήτων αυτών, ότι η αποζημίωση της εδαφικής επιφάνειας και των 
επικειμένων της, όπως περιγράφονται στο σχετικό κτηματολογικό πί¬ 
νακα, η οποία καθορίστηκε με την 135/1986 απόφαση του Μον. 
Πρωτ. Ροδόπης, έχει παρακατατεθεί στο Ταμείο Παρ/κών και Δα¬ 
νείων Γραφ. Παρ/κών Κομοτινής. 

Σχετικά έχει εκδοθεί το αριθ. 19949/13.4.87 γραμμάτιο συστά- 
σεως παρακαταθήκης δρχ. εκατόν δώδεκα εκατομμυρίων τετρακοσίων 
δέκα εννέα χιλιάδων εκατόν δέκα (112.419.110). 

Η αποζημίωση θα αποδοθεί στα πρόσωπα που θα αναγνωρισθούν 
δικαιούχοι κατά τη νόμιμη διαδικασία. 

Η ανακοίνωση αυτή να δημοσιευθεί στην Εφημερίδα της Κυβερνήσεως. 

Αθήναι, 28 Απριλίου 1987 
Με Εντολή Υπουργού 
Ο Διευθυντής κ.α.α. 

Π. ΑΘΑΝΑΣΑΚΟΠΟΥΑΟΥ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(4) 

Τροποποίηση του από 31.12.1985 Π.Δ/τος «Καθορισμός Ζώνης Οι¬ 
κιστικού Ελέγχου κατωτάτου ορίου κατάτμησης και λοιπών όρων 
και περιορισμών δόμησης στην εκτός του εγκεκριμένου σχεδίου και 
εκτός ορίων οικισμών προ του 1923 περιοχή του δήμου Κιλκίς 
(Ν. Κιλκίς) (ΦΕΚ 55/Δ/1986). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. 1337/1983 (ΦΕΚ 33/Α) και ειδικότερα 
το άρθρο 29 (παρ. 1), όπως τροποποιήθηκε με την παράγραφο 14 
του άρθρου 8 του Ν. 1512/85 (ΦΕΚ 4/Α). 

2. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23. 

3. Την υπ’ αρ. 227/1986 γνωμοδότηση του Δημοτικού Συμβουλίου 
Κιλκίς. 

4. Την υπ’ αρ. 2/1987 (θέμα 3ο) γνωμοδότηση του Συμβουλίου 
Χωροταξίας, Οικισμού και Περιβάλλοντος Νομού Κιλκίς. 

5. Την υπ’ αρ. 85/1987 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Το τρίτο εδάφιο της παραγράφου 8 του άρθρου 2 του από 31.12. 
1985 Π.Δ/τος «Καθορισμός Ζώνης Οικιστικού Ελέγχου κατωτά¬ 
του ορίου κατάτμησης και λοιπών όρων και περιορισμών δόμησης 
στην εκτός του εγκεκριμένου σχεδίου και εκτός ορίων οικισμών προ 
του 1923 περιοχή του δήμου Κιλκίς (Ν. Κιλκίς) (ΦΕΚ 
55/Δ/1986) αντικαθίσταται ως εξής: 

«Επιτρέπεται η δόμηση για όλες τις χρήσεις με εξαίρεση τις γεωργο- 
κτηνοτροφικές εγκαταστάσεις, καθώς και τις βιομηχανικές και βιοτε¬ 
χνικές εγκαταστάσεις μέσης και υψηλής όχλησης». 

Άρθρο 2. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 14 Απριλίου 1987 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

- ♦ - 

ΑΠΟΦΑΣΕΙΣ 

Αριθ. 7983/Π-360 (5) 

Αναθεώρηση του ρυμοτομικού σχεδίου περιοχής ΟΥΛΕΝ του Δήμου Κηφι¬ 
σιάς (Ν. Αττικής) και τροποποίηση των όρων και περιορισμών δόμησης 
αυτού. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
’ Εχοντας υπόψη: 

1. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3,9,11, 70. 

2. Τις διατάξεις του Ν. 1577/85 (ΦΕΚ 210/Α) και ειδικότερα τα 
άρθρα 6, 7, 8, 9 αυτού. 

3. Την υπ’ αρ. 13092/370/87 απόφαση του Υπουργού Περ. Χωρ. 
και Δημοσίων Έργων «Χαρακτηρισμός ως πυκνοδομημένου τμήματος 
της περιοχής ΟΥΛΕΝ του δήμου Κηφισιάς (Ν. Αττικής)». 

4. Τις διατάξεις του Α.Ν. 314/68 (ΦΕΚ 47/Α) όπως μεταγε¬ 
νέστερα τροποποιήθηκαν και συμπληρώθηκαν με το υπ’ αρ. 
1018/71 Π.Δ/γμα (ΦΕΚ 220/Α) και με την παρ. 3 του άρθρου 
34 του Ν. 1577/85 (ΦΕΚ 210/Α). 

5. Τις διατάξεις του υπ’ αρ. 183/86 Π.Δ/τος (ΦΕΚ 70/Α) και ειδικό¬ 
τερα το άρθρο Ια. 

6. Τις υπ’ αρ. 237/86, 241/86, 244/86, 271/86, 273/86 
γνωμοδοτήσεις του Δημοτικού Συμβουλίου Κηφισιάς. 

7. Τις υπ’ αρ. 1/συν. 3η/30.10.86 και 11/συν. 1η γνωμοδοτήσεις 
του Συμβουλίου Περιβ. Χωροτ. & Δημ. Έργων Διαμ/τος Αν. Αττ., αποφα¬ 
σίζουμε: 

Άρθρο 1. 

Εγκρίνεται η αναθεώρηση του εγκεκριμένου ρυμοτομικού σχεδίου 
περιοχής ΟΥΛΕΝ του δήμου Κηφισιάς (Ν. Αττικής) της οποίας το 
σχέδιο είχε εγκριθεϊ με το από 11.12.80 Π.Δ/γμα «περί επεκτάσεως 
του ρυμοτομικού σχεδίου Κηφισιάς (Αττικής) και καθορισμού των όρων 
και περιορισμών δόμησης των οικοπέδων αυτού» (ΦΕΚ 7/Δ/81) και 
η οποία υπήχθη στις διατάξεις των άρθρων 8, 9, 12 του Ν. 1337/83 
με την υπ’ αρ. 60838/2475/84 απόφαση του Υπ. Χωρ. Οικ. & 
Περιβ. με τη μετατόπιση των ρυμοτομικών και οικοδομικών γραμμών, 
την έγκριση πεζοδρόμων και τον καθορισμό χώρων πρασίνου, παιδικής 
'αράς, παιδικής γωνιάς, στάθμευσης αυτοκινήτων χώρου νηπιαγω¬ 
γείου — δημοτικού, όπως φαίνεται στο σχετικό πρωτότυπο διάγραμμα 
σε κλίμακα 1:1000 που θεωρήθηκε από τον Νομ. Ανατ. Αττικής με 
την υπ’ αρ. ... απόφαση και που συνοπτικό του αντίτυπο δημοσιεύεται 
με την παρούσα απόφαση. 

Άρθρο 2. 

1. Στο πρόσωπο των οικοπέδων, οικοδομημένων ή μη, που βρίσκο¬ 
νται στα κατά το προηγούμενο άρθρο τροποποιούμενα οικοδομικά 
τετράγωνα, καταργείται, τροποποιείται και επιβάλλεται προκήπιο πλά¬ 
τους τριών (3) πέντε (5) και οκτώ (8) μέτρων. 

2. Τροποποιείται το προβλεπόμενο από το εγκεκριμένο ρυμοτομικό 
σχέδιο προκήπιο των οικοπέδων που βρίσκονται στα υπάρ. 400, 451, 
452, 453, 511, 512, 513, 514 οικοδομικά τετράγωνα και έχουν 
πρόσωπο στην οδό Χελιδονούς, του πλάτους αυτού οριζομένου σε οκτώ 
(8) μ. όπως οι παραπάνω ρυθμίσεις φαίνονται στο ίδιο διάγραμμα. 
Αρθρο 3. 

1. Στην περιοχή της οποίας αναθεωρείται το σχέδιο επιτρέπεται η 
..ρήση γενικής κατοικίας και ειδικότερα: 

α. κατοικίες 

β. μικρά εμπορικά καταστήματα καθημερινής χρήσης εμβαδού μέχρι 
50 τ.μ. (ψιλικά κ.λπ.) < 

γ. κτίρια εκπαίδευσης 
δ. θρησκευτικοί χώροι 
ε. κτίρια κοινωνικής πρόνοιας 
στ. κτίρια στάθμευσης και γήπεδα στάθμευσης 
ζ. παιδικές χαρές . 

2. Πρατήρια υγρών καυσίμων επιτρέπονται μόνο στα οικόπεδα που 
’χουν πρόσωπο στην οδό Χελιδονούς. 

Τα ελάχιστα όρια εμβαδού και προσώπου και οι λοιποί όροι και περιορι¬ 
σμοί δόμησης των οικοπέδων που βρίσκονται στην περιοχή της οποίας 
χναθεωρείται το σχέδιο τροποποιούνται και καθορίζονται ως εξής: 

1. Ελάχιστο πρόσωπο: Τριάντα (30) μ. 

Ελάχιστο εμβαδόν: Δύο χιλιάδες (2.000) τ.μ. 

2. Κατά παρέκκλιση των διαστάσεων της προηγουμένης παραγρά¬ 
φου θεωρούνται άρτια και οικοδομήσιμα τα οικόπεδα 

α) εφ’ όσον κατά τη δημοσίευση της παρούσας απόφασης έχουν: 
Ελάχιστο πρόσωπο: Δεκατρία (13) μ. 

Ελάχιστο εμβαδόν: Τριακόσια (300) τ.μ. 

β) με όποιες διαστάσεις εμφανίζονται στην οριστική πράξη εφαρ¬ 
μογής της πολεοδομικής μελέτης. 


3. Επιπλέον των προϋποθέσεων των παρ. 1 & 2 της παρούσας τα 
οικόπεδα θεωρούνται άρτια και οικοδομήσιμα εφ’ όσον μέσα στο οικο¬ 
δομήσιμο τμήμα τους εγγράφεται κάτοψη κτιρίου με ελάχιστη επιφά¬ 
νεια πενήντα (50) τ.μ. και ελάχιστη διάσταση οκτώ (8) μ. 

4. Το μέγιστο ποσοστό κάλυψης των οικοπέδων ορίζεται ως εξής: 
α) Για το τμήμα του οικοπέδου μέχρι 500 μ 2 : Εξήντα τοις εκατό 
(60%) της επιφάνειάς του και β) Για το τμήμα του οικοπέδου από 
των 500 μ 2 : Τριάντα τοις εκατό (30%) της επιφάνειάς του. 

5. Ο συντελεστής δόμησης ορίζεται ως εξής: 

α) Για το τμήμα του οικοπέδου μέχρι 500 μ 2 : πενήντα εκατοστά (0,50) 

β) Για το τμήμα του οικοπέδου άνω των 500 μ 2 : σαράντα εκατοστά 
(0,40) 

6. Κατ’ εξαίρεση της παραγράφου 5α α) ορίζεται συντελεστής δόμη¬ 
σης 1,20 για οικόπεδα εμβαδού μικρότερου των 150 τ.μ. εφ’ όσον η 
συνολική επιφάνεια ορόφων δεν υπερβαίνει τα 120 τ.μ., β) ορίζεται 
συντελεστής δόμησης 0,8 για οικόπεδα εμβαδού μεγαλύτερου των 
150 μ 2 και μικρότερου των 240 μ 2 εφ’ όσον η συνολική - επιφάνεια 
ορόφων δεν υπερβαίνει τα 120 μ 2 . 

7. Μέγιστο επιτρεπόμενο ύψος των κτιρίων: Δέκα και μισό (10,5) 
μ. Το μέγιστο επιτρεπόμενο ύψος προσαυξάνεται κατά ένα και μισό 
(1,5) μέτρο σε περίπτωση κατασκευής στέγης. 

8. Το κτίριο τοποθετείται μέσα στο οικόπεδο σε θέση ώστε να 
αφήνεται από τα πίσω και πλάγια όρια αυτού απόσταση Δ, όπως 
ορίζεται από το άρθρο 9 παρ. 1 του Ν. 1577/85. 

Σε περίπτωση που με την εφαρμογή των παραπάνω δεν εξασφαλίζεται 
στο οικόπεδο ελάχιστη διάσταση κτιρίου οκτώ (8) μ. τότε η ως άνω 
απόσταση Δ αφήνεται μόνο από το ένα πλάγιο όριο του οικοπέδου με την 
προϋπόθεση ότι συνέχεται με τους ακάλυπτους χώρους των ομόρων οικοπέ¬ 
δων. 

9. Απαγορεύεται η κατασκευή κτιρίων επί υποστηλωμάτων (ΡΙΕΟΤΙ5). 

10. Επιβάλλεται η εξασφάλιση χώρου στάθμευσης αυτοκινήτων 
τουλάχιστον μιας θέσης για κάθε εκατό πενήντα (150) μ 2 επιφάνειας 
κτιρίου με χρήση κατοικία και μία θέση για κάθε πενήντα (50) μ 2 
επιφάνειας κτιρίου λοιπών χρήσεων. Απαγορεύεται οι θέσεις αυτές να 
ορίζονται στο χώρο του προκηπίου. 

Άρθρο 4. 

Στα ΟΤ 451, 452, 453, 511, 512, τροποποιείται το προκήπιο των 
οικοπέδων που έχουν πρόσωπο στην οδό Χελιδονούς όπως αυτό είχε καθορι- 
σθεί με το από 10/7/25 Δ/γμα (ΦΕΚ 169Α - ) και ορίζεται σε 8μ. 

Άρθρο 5. 

Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβέρνησης. 

Αγ. Παρασκευή, 6 Απριλίου 1987 

Ο Νομάρχης 
ΗΡ. ΠΑΠΑΔΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


νομαρχία ΑΝΑΙ ΑΤΤΙΚΗΣ 

ΔΙΕΥΟΥΝΖΗ ΠΟΛΕΟΔΟΜΙΑ! 



Υ.ΠΕ.ΧΩ.Δ.Ε. 


Γ·ΐι.ρΐΊΐιΐνη ΐρονιιη 
Γ.·οΝιμι·η Γοαμμα 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριθ. ΑΙγ/10562 (6) 

Παρακατάθεση' αποζημίωσης ακινήτων που έχουν ρυμοτομηθεί με το 
εγκριμένο ρυμοτομικό σχέδιο του Δήμου Νέων Λιοσίων Αττικής 
για τη διάνοιξη της οδού Αλφειού από την οδό Διός μέχρι την οδό 
Γραμματικού επί του ρέμματος Μιχελή σύμφωνα με τις ενδείξεις 
της πράξης αναλογισμού 43/85. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

’ Εχοντας υπόψη: 

1. Τις διατάξεις του Ν. Δ/τος της 17.7.1923 «περί σχεδίων 
πόλεων κωμών και συνοικισμών του Κράτους και οικοδομής αυ¬ 
τών» (ΦΕΚ 228/16.8.1923 τ.Α'). 

2. Τις διατάξεις του Ν.Δ. 797/71 «περί αναγκαστικών Απαλλοτρι¬ 
ώσεων» (ΦΕΚ 1/1.1.1971 τ.Α’). 

3. Την εξουσιοδοτική απόφαση του Υπουργού ΠΕΧΩΔΕ ΕΔ- 
2α/01/159/Φ.2.2.1/16.12.1986 ΦΕΚ 884/17.12.1986 τ.Β\ 

4. Τον πίνακα παρακατάθεσης αποζημίωσης που καθορίστηκε με 
την απόφση 854/8.9.86 του Μονομελούς Πρωτοδικείου Αττικής για 
ακίνητα που ρυμοτομήθηκαν με το εγκριμένο ρυμοτομικό σχέδίο του 


Δήμου Νέων Λιοσίων Αττικής για τη διάνοιξη της οδού Αλφειού από 
την οδό Διός μέχρι την οδό Γραμματικού επί του ρέμματος Μιχελή 
σύμφώνα με τις ενδείξεις της πράξης αναλογισμού 43/85 ειδοποιούμε 
τα πρόσωπα που έχουν ή αξιώνουν εμπράγματα δικαιώματα στα 
παραπάνω ακίνητα, που έχουν ρυμοτομηθεί όπως σημειώνονται στα 
στοιχεία προδικασίας του άρθρου 5 του Ν. 653/77, ότι η αποζημίωση 
για τα ακίνητα αυτά έχει κατατεθεί στο Ταμείο Παρακαταθηκών και 
Δανείων ύστερα από συμψηφισμό δικαιωμάτων και υποχρεώσεων που 
προβλέπει το άρθρο 6 του Ν. 5269/31 και με την έκδοση του 
γραμματίου παρακαταθήκης 854127/24.4.87 για συνολικό ποσό 
είκοσι έξι εκατομμυρίων, διακοαίων δέκα εννέα χιλιάδων διακοσίων 
εξήντα οκτώ (26.219.268) δραχμών. 

Η αποζημίωση θα αποδοθεί στα πρόσωπα που θα αναγνωρισθούν 
δικαιούχοι με τη νόμιμη διαδικασία. 

Αθήνα, 29 Απριλίου 1987 

Με εντολή Υπουργού 
Ο Τμηματάρχης 
ΜΑΝΩΛΗΣ ΔΑΣΚΑΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


